Postgebai op der Stater Gare

D'Gebai steet tëscht der Rue du Commerce am Süden, der Rue d'Épernay am Norden an der Garer Plaz am Osten.

Geschicht
Dat neit Gebai ersetzt de fréiere Centre postal Gare dee vum Enn vun den 1960er Jore bis 2018 op där Plaz stoung, a wou ë. a. eng Zäitchen och den Tri postal dra war.

Am neie Postgebai op der Gare sinn, nieft dem Siège, d'Verwaltung vun der Post, gradewéi e Clientsberäich fir Post- an Telekommunikatiounsservicer.

D'Gebai, dat vu Metaform Architects entworf gouf, huet néng Stäck an eng Bruttofläch vu 27.700 m². Markant Element ass en Atrium mat enger 30 Meter grousser geschwongener Trap laanscht eng Säit, déi dem Gebai säin Numm Helix ginn huet."Dat neit Post-Gebai "Helix" geet op." rtl.lu, 13.06.2023.

D'klasséiert Fassad vun der Accinauto, dem Nopeschgebai um Eck vun der Épernay-Strooss, ass mat an dat neit Gebai integréiert ginn.

Hannert dem Gebai, an der Rue de Reims, hat d'Post virdru schonn, tëscht 2014 an 2017 e weidert Gebai baue gelooss. Nodeems déi "al Post" um Piquet 2018 zerguttst zougemaach gouf, gouf de Siège vun der Post provisoresch dohi verluecht."Un nouveau siège social pour POST Luxembourg." Communiqué o.D. op postgroup.lu. Gekuckt den 23.03.2023. Wéi dat neit Gebai op der Gare bis fäerdeg war, gouf de Siège vun der Entreprise dann duer verluecht. D'Gebai an der Rue de Reims gouf dunn un den Office des publications de l'Union européenne (OPOUE) a Servicer vun der Europäescher Kommissioun (DG Connect) verlount. Den OPOUE war virdrun, bis Juni 2023, an engem Nopeschgebai, dat am Fréijoer 2024 ofgerappt gouf, fir d'Cité de la sécurité sociale ze vergréisseren.

 Um Spaweck 

Kategorie:Gebaier an der Stad Lëtzebuerg
Kategorie:Garer Quartier (Stad Lëtzebuerg)
Kategorie:Bauwierker 2023